stanford-oval/wikipedia huggingface dataset:
כל הפוסל במומו פוסל

כל הפוסל במומו פוסל הוא ביטוי עברי מתקופת האמוראים שמיוחס לאמורא שמואל , שמשמעותו ההלכתית היא שאדם שאומר על חברו שיש לו פסול חיתון, יש לחשוש ולבדוק שאותו פסול יוחסין ישנו בו.
ביטוי זה משמש באופן רווח במשמעות שמי שמותח ביקורת על חברו, לעיתים קרובות, נגוע בעצמו באותו פגם. תופעה זו מכונה בפסיכולוגיה השלכה.
מקור הביטוי ופירושו

מקור הביטוי בתלמוד במסכת קידושין, במסגרת סיפור על מפגש בין רב יהודה בר יחזקאל לרב נחמן. קודם למפגשם הכריז רב יהודה על אדם אחר, שביזה אותו ואת שליח בית הדין, כעבד, שכן הוא נהג לכנות אחרים "עבדים". בדין התורה בפני רב נחמן מסביר רב יהודה כי נהג כך על פי האמרה: ”כל הפוסל פסול, ואינו מדבר בשבחא לעולם”. הוא מוסיף לצטט את שמואל: ”ואמר שמואל: במומו פוסל”. לדברי רב נחמן באותה סוגיה, הכלל מוביל לחשש פסול, אך אינו מאפשר הכרזה על פסול.
ההלכה נלמדה ממובאה זו לעניין הכשרתן או פסילתן של משפחות למטרות חיתון. יש להתרשם, שאדם שפוסל משפחות באופן שיטתי – כנראה יש פסול דווקא בייחוס המשפחתי שלו. הכלל נפסק להלכה בדברי הרמב"ם: ”וכן הפוסל את אחרים תמיד כגון שנותן שמץ במשפחות או ביחידים ואומר עליהן שהן ממזרים חוששין לו שמא ממזר הוא ואם אמר להן שהם עבדים חוששין לו שמא עבד הוא שכל הפוסל במומו פוסל”.
בדברי הרמב"ם מודגש שכלל זה נוהג במי שרגיל בכך ולא במי שפסל את חברו באופן חד פעמי.
בעל מצודת דוד מסביר בכך את הפסוק במשלי: "וּמוֹצִא דִבָּה הוּא כְסִיל" - טיפשותו של מוציא הדיבה היא בכך שלבסוף כולם יאמרו עליו את מה שהוציא על חברו: "מי שאינו מכסה השנאה ומראה כעסו להוציא לעז על חבירו... הלא לכסיל יחשב, כי הכל יאמרו כל הפוסל במומו פוסל".
הענשה

בתלמוד בבלי, במסכת קידושין, מובאת ברייתא העוסקת בהענשת אנשים הפוסלים בחבריהם:
...דתניא: הקורא לחבירו עבד יהא בנידוי, ממזר סופג את הארבעים, רשע יורד עמו לחייו
רש"י מסביר את טעם הדבר בזלזול: ”יהא בנידוי - היו מנדין אותו שמזלזל בישראל כל כך אף הם יזלזלו בו”. לעומתו, רבנו תם מסביר את הדין כענישה נגדית על העונש שהמקלל ניסה לגרום ”והיינו מדה כנגד מדה כלומר הוא קרא לחבירו עבד דהוא ארור כך מקללין אותו בארור דהיינו נידוי וכן הקורא לחבירו ממזר הוא אומר שחבירו עבר בלאו לפיכך סופג את הארבעים כדין עובר בלאו”.
שימושים בעברית המודרנית

הקורא, אלי בן עיון, מאשים את אמנון אברמוביץ בגזענות, משום שהאחרון כתב שהעיר צפת נכבשה על ידי החרדים, ומטיח בפניו: "הפוסל במומו פוסל"
שולמית אלוני מתמרמרת על ה"בכיר במפלגת העבודה" שמשווה בין ר"ץ לבין ד"ש ורפ"י וטוענת כלפיו במאמר: "הניסיון להלביש את התוויות של ד"ש או רפ"י על ר"ץ, הוא כניסיון להציג בעלי חוליות כאמבות. ואנחנו יודעים היכן נמצאות האמבות. נמצא ש"הפוסל במומו פוסל"
כתגובה לשמועות שנפוצו בזמנו על פרידתם של דודו טופז ובת זוגו, דליה בר-ששת: "טופז אפילו הגיב תלמודית למתרחש, ואמר: "הפוסל במומו פוסל"
ראו גם

כל הנגעים אדם רואה חוץ מנגעי עצמו
הערות שוליים

↑  HebrewBooks.org -בבלי - מסכת קידושין דף ע עמוד ב, באתר hebrewbooks.org
↑  תלמוד בבלי, מסכת קידושין, דף ע', עמוד א'–דף ע', עמוד ב'.
↑  משנה תורה לרמב"ם, ספר קדושה, הלכות איסורי ביאה, פרק י"ט, הלכה י"ז.
↑  ספר משלי, פרק י', פסוק י"ח, ופירוש מצודת דוד שם.
↑  אלי בן עיון, "צפת הכבושה", מעריב, 27 בפברואר 1986
↑  כותרת ראשית, מכתבים. 16 באוגוסט 1988
↑  אנשים, מעריב, 14 באוקטובר 1990
לפתית מצויה

| לפתית מצויה |
| --- | --- |
 לפתית מצויה
מיון מדעי
ממלכה:: צומח
מערכה:: בעלי פרחים
מחלקה:: דו-פסיגיים
סדרה:: צלפאים
משפחה:: מצליבים
סוג:: לפתית
מין:: לפתית מצויה
שם מדעי
 Hirschfeldia incana ‏Lagrèze-Fossat, 1847
לפתית מצויה (שם מדעי: Hirschfeldia incana) היא צמח חד-שנתי ממשפחת המצליבים. זהו המין היחיד בסוג המונוטיפי לפתית (Hirschfeldia). המין נפוץ בחבל הים-תיכוני ובחגורת הספר של ישראל. הוא פורח בפריחה צהובה, ששיאה בחודשים אפריל ומאי.
הלפתית המצויה מהווה עשב שוטה ואף מין פולש באזורים מסוימים בעולם.
לוקאס גולדנברג

| --- | --- |
אין תמונה חופשית
 לידה:  3 באוגוסט 1993  (בן 31) קורדובה, ארגנטינה
 שם מלא:  לוקאס גולדנברג
 עמדה:  סמול פורוורד
 גובה:  1.97
 קבוצות כשחקן
 2008–2016   2016–2017   2017–2018   2018–2022   2022– 2024   2024 -:  חובנטוד סאיונסטה   דפורטיבו ליברטד  סלאטה בסקט   אתליטיקו פלטנסה   הפועל עפולה   הפועל גליל עליון
 
לוקאס גולדנברג (נולד ב-3 באוגוסט 1993) הוא כדורסלן ישראלי-ארגנטינאי המשחק בתפקיד הסמול פורוורד בהפועל גליל עליון מליגת העל בכדורסל.
ביוגרפיה

גולדנברג גדל בפרנה שבארגנטינה. את הקרירה המקצועית החל בחובנטוד סאיונסטה המקומית מליגת העל הארגנטינאית בכדורסל תחילה בקבוצת הנוער וב-2012 הצטרף לקבוצה הבוגרת, בעונה זו העמיד ממוצעים של 1.6 נק' ו-1.2 ריבאונדים ב-7.7 דק', בעונה הבאה זכה לדקות משמעותיות יותר והעמיד 4.2 נק' לצד 2.2 ריבאונדים ב-18.5 דק' ושותף ב-49 משחקים. בעונת 2015/16 זכה לשדרוג נוסף בדקות המשחק והעמיד 7 נק' לצד 3.3 ריבאונדים ב-23 דק' כאשר שותף ב-56 משחקים.
בעונת 2016/17 חתם בשורת דפורטיבו ליברטד בעונה זו העמיד 3.9 נק' ו-3 ריבאונדים. בעונה הבאה עבר לשחק בשורות סלאטה בסקט בשורתיה העמיד 6.2 נק' ו-2.8 ריבאונדים, בסיום העונה ירדה הקבוצה לליגת המשנה וגולדנברג עבר לשחק בשורות אתליטיקו פלטנסה מליגת המשנה במדיה העמיד ממוצעים של 7.8 נק'ו-3.6 ריבאונדים ובסיום העונה העפיל עם הקבוצה לליגה הראשונה.
בעונה הבאה שיחק עם הקבוצה בליגה הראשונה אשר הופסקה עקב מגפת הקורנה כאשר הקבוצה במקום האחרון ועקב כך הוקפאו היורדות. בעונת 2020/21 העמיד ממוצעים של 8.3 נק' ו-6.2 ריבאונדים.
בעונתו האחרונה בקבוצה העמיד ממוצעים של 9.3 נק' ו-7.9 ריבאונדים.
בקיץ 2022 חתם בהפועל עפולה מהליגה הלאומית בישראל, במדיה העמיד 9.1 נק' ו-7.9 ריבאונדים והיה שותף לעליה לליגת העל ואף נבחר לשחקן המצטיין של סדרת הפלייאוף בליגה הלאומית.
בעונת 2023/24 שיחק במדי עפולה ואף מונה לקפטן הקבוצה בליגת העל, בעונה זו העמיד 9.3 נק', 4.7 ריבאונדים ו-2.8 אסיסטים ב-27.5 דק' כאשר עלה מהספסל.
לקראת עונת 2024/25 חתם בהפועל גליל עליון.
הערות שוליים

↑  סטטיסטיקה לוקאס גולדנברג
↑  "תמיד עבר לי בראש לעלות לישראל. התחלתי לשמוע מהסוכנים הישראלים כשמלאו לי 18": לוקאס גולדנברג בראיון מיוחד
לצ'ו

| --- | --- |

 
 מאכלים
 סוג:  צלי קדירה, מזון 
 מוצא:  הונגריה 
 מרכיבים עיקריים:  פפריקה, עגבנייה, בצל הגינה 
 
לצ'ו
לצ'ו (בהונגרית: Lecsó, בצ׳כית וסלובקית Lečo, בפולנית Leczo ובגרמנית Letscho) או לֶצ'וֹ-הַק הוא תבשיל ירקות מהקלאסיקה ההונגרית, שדומה מאוד בהרכב ובצורת ההכנה לשקשוקה הצפון אפריקאית. ההבדל הבולט הוא שבמתכון הבסיסי אין ביצה. בגרסת הלצ'ו הכוללת ביצה, הביצה מקופלת (מקושקשת) פנימה בשונה משקשוקה, בה הביצה מתבשלת בשלמותה (עין). עוד תבשיל דומה הוא ל-Peperonata מהמטבח האיטלקי.
המתכון הבסיסי של לצ'ו מכיל בצל, עגבניות בשלות, פלפלים ירוקים בהירים (ולעיתים גם אדומים או צהובים), מלח ופפריקה, יש המוסיפים שום, או אזוב תרבותי. באזורים מסוימים בהונגריה מוסיפים ללצ'ו קותלי חזיר מטוגנים בשמן.
לעיתים מגישים את הלצ'ו על בסיס של אורז (Rizses lecsó), עם בצקניות (נוֹקֶדְלֶי), או אפילו לבדו, אבל בהונגריה הלצ'ו הוא לפעמים המנה העיקרית, כאשר לעיתים מוסיפים לו יין ונקניקיה הונגרית (Lecsókolbász).
באוסטריה הלצ'ו מוגש כתוספת לנקניקיות או בשר צלוי על הגריל.
ימאהה YZF-R1

| --- | --- |

Yamaha YZF-R1, שנת 2004
 מאפיינים כלליים
 יצרן:  ימאהה מוטור
 שנות ייצור:  1998 – הווה
 מודל קודם:  Yamaha YZF1000R Thunderace (אנ')
 מודל אחריו:  ימאהה YZF-R6
 סיווג:  אופנוע ספורט
 אורך:  2,035 מ"מ (1998–2003)  2,065 מ"מ (2004–2005)  2,090 מ"מ (שנת 2006)  2,060 מ"מ (2007–2008)  2,070 מ"מ (2009–2014)  2,055 מ"מ (2015–הווה)
 רוחב:  695 מ"מ (1998–2003)  720 מ"מ (2004–2008)  710 מ"מ (2009)  715 מ"מ (2010–2014)  690 מ"מ (2015–הווה)
 גובה:  1,095 מ"מ (1998–2003)  1,105 מ"מ (2004–2005)  1,100 מ"מ (2006)  1,130 מ"מ (2007–2014)  1,150 מ"מ (2015–הווה)
 משקל:  190.1-177 ק"ג (משקל יבש)
 בסיס גלגלים:  1,415 מ"מ (1998–1999)  1,395 מ"מ (2000–2005)  1,415 מ"מ (2006–הווה)
 מפרט טכני
 מנוע:  4 צילינדרים, 20 שסתומים (בין השנים 1998–2006), 990 סמ"ק המפיק 150 כ"ס (2001-1998), 152 כ"ס (2003-2002), 172 כ"ס (2006-2004)  4 צילינדרים, 16 שסתומים (2007-הווה), 990 סמ"ק 152.9 כ"ס, 177.6 כ"ס ב-12,500 סל"ד (2008-2007), 191 כ"ס (2014-2009), 199 כ"ס, 188.4 כ"ס (2015-הווה)
 הילוכים:  תיבת הילוכים רציפה - 6 מהירויות
 מהירות מרבית:  270 קמ"ש (1998–1999)  278 קמ"ש (2002–2003)  288 קמ"ש (2004–2005)  293 קמ"ש (2007–הווה)
 צריכת דלק:  5.50 ליטר ל-100 ק"מ (1998–1999)  5.67 ליטר ל-100 ק"מ (2002–2003)  5.65 ליטר ל-100 ק"מ (2004–2005)  6.53 ליטר ל-100 ק"מ (2007–2008)  8.0 ליטר ל-100 ק"מ (2009)
ימאהה YZF-R1 (באנגלית: Yamaha YZF-R1) הוא אופנוע ספורט מתוצרת חברת ימאהה היפנית אשר מיוצר משנת 1998.
ממאפייני "ימאהה YZF-R1"

מנוע 4 צילינדרים בטור, מחזור ארבע פעימות, מנוע קירור מים
שלדה: מסגרת Deltabox באלומיניום
בלמים: קדמי: בלם דיסק כפול 310 מ"מ / אחורי: בלם דיסק 220 מ"מ
גובה מושב מקרקע: 800 מ"מ (1999-1998), 815 מ"מ (2001-2000, 2005-2004), 818 מ"מ (2003-2002), 838 מ"מ (2008-2006, 2014-2010), 830 מ"מ (2009), 855 מ"מ (2015-הווה)
צמיגים: מלפנים: 120/70-ZR17
צמיגים: מאחור: 190/50-ZR17 (בין השנים 1998–2008), מאחור: 190/55-ZR17 (ביו השנים 1999-הווה)
קיבולת מכל דלק: 17.0 ליטר (2003-2002, 2015-הווה), 18.0 ליטר (2001-1998, 2014-2004)
ממאפייני "ימאהה YZF-R1" > תאוצות

תאוצה בין 0–97 היא 2.96 שניות, תאוצה בין 0–161 היא 5.93 שניות (1999-1998)
תאוצה בין 0–97 היא 2.99 שניות, תאוצה בין 0–161 היא 5.79 שניות (2003-2002)
תאוצה בין 0–97 היא 3.04 שניות, תאוצה בין 0–161 היא 5.42 שניות (2005-2004)
תאוצה בין 0–97 היא 2.64 שניות, תאוצה בין 0–161 היא 5.12 שניות (2007-הווה)
ממאפייני "ימאהה YZF-R1" > מרחקי בלימה

מרחק בלימה ממהירות 97 עד אפס קמ"ש (עצירה מוחלטת) הוא 34.7 מטר (1999-1998)
מרחק בלימה ממהירות 97 עד אפס קמ"ש הוא 35.1 מטר (2003-2002)
מרחק בלימה ממהירות 97 עד אפס קמ"ש הוא 35.8 מטר (2005-2004)
מרחק בלימה ממהירות 97 עד אפס קמ"ש הוא 35.9 מטר (2008-2007)
מרחק בלימה ממהירות 97 עד אפס קמ"ש הוא 37.8 מטר (שנת 2009)
מרחק בלימה ממהירות 97 עד אפס קמ"ש הוא 38.4 מטר (2015-הווה)
אופנוע משטרתי

"ימאהה YZF-R6" מופעל כאופנוע משטרתי במשטרת דובאי בנוסף לדגם ימאהה VMAX.
גלריה

"ימאהה YZF-R1"
"ימאהה YZF-R1"
"ימאהה YZF-R1", שנת 2010
"ימאהה YZF-R1", שנת 2005
"ימאהה YZF-R1"
"ימאהה YZF-R1", שנת 2011
"ימאהה YZF-R1", שנת 2011
"ימאהה YZF-R1", שנת 2011
"ימאהה YZF-R1", שנת 2004
"ימאהה YZF-R1"
"ימאהה YZF-R1", שנת 2011
"ימאהה YZF-R1" - מבט ללוח מחוונים
ראו גם

ימאהה VMAX
הערות שוליים

↑  "ימאהה R6 yamaha-motor.eu/gb/en/products/motorcycles/supersport/yzf-r6
↑  "ימאהה YZF-R1" - תמונות shutterstock.com/search/yamaha+r1
↑  "ימאהה YZF-R1", שנת 2020 athenssportcycles.com/Motorcycles-Yamaha-YZF-R1-2020
↑  "ימאהה YZF-R1", שנת 2002 - מפרט yamaha-motor.eu/gb
↑  "ימאהה YZF-R1" מבחן השוואה cycleworld.com/2016-yamaha-yzf-r1m-vs-yzf-r1s-sportbike-motorcycle-comparison-test
↑  "ימאהה YZF-R1", שנת 2015 motorcycledaily.com/2015/07/2015-yamaha-fzf-r1
כשאני לא הייתי

| --- | --- |
 בימוי:  מישל סואווי 
 שחקנים:  ויטוריה פוצ'יני  פלביו פארנטי  סטפניה רוקה  פרנצ'סקה קוואלין  ג'וזפה זנו  Carmine Buschini 
 ארץ מקור:  איטליה 
 שפות:  איטלקית 
 מספר עונות:  1 
 מספר פרקים:  6 
 הפקה
 חברת הפקה:  Rai Fiction 
 שידור
 רשת שידור:  ראי 1 
 תקופת שידור מקורית:  28 במרץ 2019 – 9 במאי 2019 
 קישורים חיצוניים
 אתר רשמי
 דף התוכנית ב-IMDb
 
כשאני לא הייתי (איטלקית: Mentre ero via) היא סדרת טלוויזיה איטלקית שנוצרה על ידי איוון קוטרונאו ומוניקה ראמטה וביימה מישל סואווי, בכיכובה של ויטוריה פוצ'יני.
הסדרה שודרה בפריים טיים ברשת RAI 1 מ-28 במרץ עד 9 במאי 2019.
עלילה

הסדרה מתרחשת בוורונה ומגוללת את סיפורה של מוניקה גרוסי, אישה בת שלושים ושמונה שמתעוררת מתרדמת ארבעה חודשים לאחר שהייתה עדה לקטטה אלימה בה בעלה העשיר ג'אנלוקה גרוסי ומאהבה לכאורה מרקו דה אנג'ליס קיפחו את חייהם ואז היא הייתה קורבן לתאונה כשברחה מהווילה באגם גארדה בה התרחשה המריבה.
עם זאת, כשהיא מתעוררת, האישה לא זוכרת דבר והזכרונות האחרונים שלה הם שמונה שנים לפני שנולד בנה השני ויטוריו. לפיכך מוניקה מוצאת עצמה מתמודדת עם אנשים רבים יותר המגלים אותה אשמה במותו של בעלה ומתארים אותה כאנוכית נואפת, כולל חמותה ויטוריו וגיסיה ריקרדו וברברה. היא מתחילה אפוא במסלול קשה של התאוששות, מסע שמעורב בו זיכרון וזהות, כאשר הפסיכיאטרית קתרינה ליגורי וסטפנו דה אנג'ליס, אחיה של אהובה לכאורה, הם האנשים היחידים שקרובים אליה למרות שלעיתים ניכר הדעות הקדומות שלו כלפי העולם המפואר שאליה השתייכה מוניקה.
פרקים

| # | תאריך שידור מקורי | רייטינג |
| --- | --- | --- |
| 1 | 28 במרץ 2019 | 23.94%  |
| 2 | 4 באפריל 2019 | 21.50%  |
| 3 | 11 באפריל 2019 | 21.39%  |
| 4 | 18 באפריל 2019 | 20.80%  |
| 5 | 2 במאי 2019 | 23.20%  |
| 6 | 9 במאי 2019 | 23.00%  |
הערות שוליים

↑  "Le trame di "Mentre ero via", la fiction di Rai1 con Vittoria Puccini e Giuseppe Zeno". 22 במרץ 2019. נבדק ב-22 במרץ 2019. {{cite web}}:  (עזרה)
↑  "Mentre ero via: Vittoria Puccini protagonista «smemorata» della nuova serie di Rai1". 28 במרץ 2019. נבדק ב-28 במרץ 2019. {{cite web}}:  (עזרה)
↑  "Ascolti TV | Giovedì 28 March 2019. Parte bene Mentre Ero Via (23.9%). Male Canale 5 (9.4%), Colorado 8.7%. Del Debbio (5.3%) si avvicina a Formigli (5.5%)". www.DavideMaggio.it. נבדק ב-29 במרץ 2019. {{cite web}}:  (עזרה)
↑  "Ascolti TV | Giovedì 4 aprile 2019. Mentre ero Via vince con il 21.5%. A Raccontare Comincia Tu parte dal 9.4%". www.DavideMaggio.it. נבדק ב-2019-04-05.
↑  "Ascolti TV | Giovedì 11 aprile 2019. Mentre Ero Via svetta (21.4%). Cala A Raccontare Comincia Tu (6.8%), Europa League 9.4%, Sully 9.4%, Costanzo Show 16.3%. Cattelan 0.6%". www.DavideMaggio.it. נבדק ב-2019-04-12.
↑  "Ascolti TV | Giovedì 18 aprile 2019. Mentre Ero Via vince con il 20.8%. Canale 5 si ferma all'8.5%, A Raccontare Comincia Tu cala al 4.9%". www.DavideMaggio.it. נבדק ב-19 באפריל 2019. {{cite web}}:  (עזרה)
↑  "Ascolti TV | Giovedì 2 maggio 2019. Mentre ero Via 23.2%, La Fredda Luce del Giorno 9.4%, l'Europa League al 4.6% su TV8". www.DavideMaggio.it. נבדק ב-3 במאי 2019. {{cite web}}:  (עזרה)
↑  "Ascolti TV | Giovedì 9 maggio 2019. Mentre ero Via chiude al 23%, la Carrà al 3.5%". www.DavideMaggio.it. נבדק ב-10 במאי 2019. {{cite web}}:  (עזרה)
כלותיו של ישו

| --- | --- |
 סוגה:  דרמה תקופתית
 יוצרים:  פני צ'פמן, ליאם מילר
 כותבים:  ג'ון אלסופ, סו סמית
 בימוי:  קן קמרון
 שחקנים:  ברנדה פריקר 
 ארץ מקור:  אוסטרליה 
 מספר עונות:  1
 מספר פרקים:  6
 הפקה
 אורך פרק:  55 דקות
 שידור
 רשת שידור:  תאגיד השידור האוסטרלי 
 תקופת שידור מקורית:  4 בספטמבר 1991 – 9 באוקטובר 1991
 קישורים חיצוניים
 דף התוכנית ב-IMDb
 
כלותיו של ישו (באנגלית: Brides of Christ) היא מיני-סדרת טלוויזיה אוסטרלית-אירית-בריטית, ששודרה לראשונה ב-1991. העלילה מתרחשת במנזר נשים באוסטרליה, ובבית-הספר לנערות המנוהל על ידי הנזירות, על רקע התהפוכות החברתיות של תהפוכות שנות ה-60: ועידת הוותיקן השנייה, המהפכה המינית ומלחמת וייטנאם.
עלילה

השנה היא 1962. דיאן מרקהם, המסיימת תואר שני בספרות באוניברסיטת סידני ועומדת להינשא, עוברת חוויה דתית עזה ונזכרת בחזיון של הבתולה שהיה לה כילדה. לאכזבת אמה וארוסה, היא מבטלת את הנישואין ונכנסת כמועמדת למנזר "סאנטו ספיריטו". שם היא בולטת בין המועמדות האחרות, רובן בנות למשפחות מהגרים איריות מן הכפר. היא מתמרדת נגד מורתן, האחות אגנס הקשוחה והקנאית, ושוללת את הפילוסופיה והתאולוגיה הסכולסטית שזו מנסה ללמד אותן. דיאן מתחברת עם ורוניקה, צעירה פשוטה ותמה. השתיים מתקבלות כנזירות-חניכות, ונעשות לאחיות קתרין ומרים פאולוס. כשאגנס שומעת מפאולוס דברי ביקורת על הכנסייה, היא מבינה שקתרין שתלה בראשה את הדברים. שתי החניכות מופרדות, וקתרין מצווה לשרוף את היומן בו כתבה את מחשבותיה.
ב-1965, קתרין שבה ל"סאנטו ספיריטו" בתור מורה. תלמידה חדשה בשם פרנסס אחוזת חרדה כשאמה מגלה לה שהתגרשה מאביה בגירושין אזרחיים, ושהיא מתכוונת להינשא מחדש, בברכת הכנסייה או בלעדיה. הבישוף שולל מן האם היתר להינשא מחדש; היא נישאת בטקס אזרחי ולפיכך מנודה ומנועה מלהשתתף בקונפירמציה של בתה. כשהדבר מתגלה, פרנסס ואמה סובלות השפלות ובידוד חברתי. אמה מפצירה בה להיוותר קתולית.
בשנת הלימודים הבאה, ועידת הוותיקן השנייה עורכת גל רפורמות נוסף, והנזירות ב"סאנטו ספיריטו" נדרשות לפתוח לדיון את תקנון המסדר ולהחליט בעצמן. אגנס מתחלחלת לשמע הצעותיה של קתרין, המצליחה במשורה: הגלימות הכבדות מוחלפות בתלבושת אוורירית יותר, ומספר מנהגים מבוטלים. אם המנזר אמברוזיוס מתאהבת במורה החילוני החדש המגיע למנזר, איאן מק'גרגור, ודעתה מוסחת מהפילוג המתעצם בין תומכות קתרין ואגנס. כשהוא מתגלה כרדיקל סוציאליסטי, היא מגינה עליו מפני ההורים הזועמים. לבסוף, כשנזירה ישישה בשם פילומנה (שהכנסייה הוציאה את הקדושה שעל שמה נקראה מן הלוח הליטורגי) מנסה להתאבד נוכח קשייה להסתגל לחידושים, אמברוזיוס מתעשתת. היא מפטרת את המורה, מחד, ומאידך כופה את הרפורמות על כולן.
תלמידה בשם רוזמרי מגלה סקרנות מינית ומתקוממת נגד הרוח המוסרנית והנוקשה בה נלמד הנושא בבית-הספר. בזעמה על משפחתה השמרנית ועל הנזירות, היא נעשית מרדנית ובוטה יותר ויותר. רוזמרי מתאהבת בדומיניק, אחיה של תלמידה אחרת, המגויס למלחמת וייטנאם (שאוסטרליה משתתפת בה). היא הרה לו ומסולקת מבית-הספר כעונש.
מרים פאולוס נתקלת בחבר ילדות, הכומר ג'ק דלונטי, איש האגף הרדיקלי בכנסייה. היא מתאהבת בו לאחר שהוא דורש בגנות וייטנאם ובעד רפורמה עמוקה בהרבה ממה שהוותיקן אישר. כשג'ק פורש מן הכמורה בטרם יסולק, היא עוזבת את החיים הדתיים והם מתארסים. שניהם נאלצים להתמודד עם העוני וקשיי החיים שאינם מורגלים בהם, והמתח ביניהם מתחדד כשג'ק נוטה לאתאיזם בעוד ורוניקה נותרת קתולית אדוקה. היא אינה עומדת בכך, מתקבלת מחדש ונודרת את נדריה הנצחיים.
ב-25 ביולי 1968, האפיפיור מוציא אנציקליקה לגבי שימוש באמצעי מניעה. קתרין מצפה לכך שיתיר את השימוש בהם, ומזדעזעת כשהם נותרים אסורים. הבישוף מודיע לנזירות כי הוא יודע שרבים מהליברלים בכנסייה מאוכזבים, אך אל להם לנהל על כך דיון ציבורי. כשאמה של אחת התלמידות גורמת לעצמה להפלה מוקדמת מסוכנת, בגלל חששה מלידה נוספת, קתרין מתמרדת. היא מסרבת לצנזר מאמר בעיתון בית-הספר שכתבה פרנסס, ובו מחאה קשה על האיסור, ובעקבות כן פרנסס מסולקת. קתרין עוזבת את המנזר, שבה לחיים החילוניים ונעשית לסופרת. בהקראת ספרה הראשון נוכחות אחיותיה לשעבר.
שחקנים

ג'וזפין ביירנס – דיאן מרקהם/האחות קתרין
ליסה הנסלי – ורוניקה טואני/האחות מרים פאולוס
סנדי גור – האם אמברוזיוס
ברנדה פריקר – האחות אגנס
נעמי ווטס – פרנסס
ראסל קרואו – דומיניק
הפקה וקבלה

יוצרת הסדרה, פני צ'פמן, אמרה שהונעה על ידי השאלה מדוע מספר הוגות פמיניסטיות בולטות, כמו ג'רמיין גריר, ייחסו השפעה רבה לנזירות שלמדו אצלן בעיצוב אישיותן, על אף שמוסד הנזירות היה אמור להיות שריד מאובן. צ'פמן וכמה מן השחקניות היו בוגרות בתי-ספר קתוליים פרטיים; הכוכבת הראשית ג'וזפין ביירנס אף שקלה להיות נזירה בילדותה. ראסל קרואו ונעמי ווטס קיבלו את תפקידיהם הבולטים הראשונים בהפקה.
הסדרה הופקה הופקה על ידי תאגיד השידור האוסטרלי, בשיתוף ערוץ 4 והטלוויזיה האירית, בתקציב של 6.2 מיליון דולר אוסטרלי. כשהוקרנה לראשונה בספטמבר ואוקטובר 1991, היא הייתה למשדר הנצפה ביותר (שלא היה אירוע ספורט) בתולדות המדינה, עם מדרוג של 30%. בבריטניה, נצפתה על ידי קהל שנאמד ב-6 מיליון איש, ובצפון אמריקה הוערך מספר צופיה ב-1.76 מיליון.
הסדרה זכתה לשבחי הביקורת (אף בבריטניה), ואף הוכנסה לתוכנית הלימודים באוסטרליה. היא זכתה בפרס נציבות זכויות האדם האוסטרלית לסדרת דרמה, בזכות הצגת סוגיות חברתיות רגישות. כמו כן זכתה בארבעה פרסי מכון הסרטים האוסטרלי לשנת 1992.
הערות שוליים

↑  Stuart Cunningham, Australian Television and International Mediascapes. הוצאת אוניברסיטת קיימברידג', עמ' 91–92, 184-187.
כשאור דולק בחלונך

| --- | --- |
 סינגל בביצוע שלישיית גשר הירקון
 מתוך האלבום אהבה ראשונה
 יצא לאור:  1964
 שפה:  עברית
 אורך:  3:44
 חברת תקליטים:  ישראפון
 כתיבה:  עמוס אטינגר
 לחן:  סשה ארגוב
 עיבוד:  יצחק גרציאני
 גרסאות כיסוי:  אריק איינשטיין ‏•‏‏ מתי כספי ‏•‏‏ גידי גוב ומאיר בנאי ‏•‏‏ חבורת זהו זה! ‏•‏‏ ארקדי דוכין‏•‏‏ רוני גינוסר וגון הלוי
 
"כשאור דולק בחלונך" הוא שיר בביצוע ההרכב הישראלי שלישיית גשר הירקון. סשה ארגוב הלחין את השיר למילותיו של עמוס אטינגר. השיר נכלל באלבומו של ההרכב "אהבה ראשונה", שתיעד תוכנית מ־1964 באותו השם של השלישייה.
ביצוע סולו של אריק איינשטיין לשיר נכלל באלבומו "ארץ ישראל הישנה והטובה חלק ב'", שהתפרסם ב־1976. מתי כספי ביצע אף הוא את השיר, והוא נכלל באלבומו "מתי כספי שר סשה ארגוב", שהתפרסם ב־1982. ביצוע משותף של גידי גוב ומאיר בנאי בתוכנית "לילה גוב" נכלל באלבום "שירים מלילה גוב 2", שהתפרסם ב־1997. ביצוע של ארקדי דוכין נכלל באלבום גרסאות הכיסוי שלו "נקודת מבט", שהתפרסם ב־2007. רוני גינוסר וגון הלוי כללו את השיר באלבומם "כשאור דולק בחלונך", שהתפרסם ב־2014, שכלל ביצועים שלהם לשירי סשה ארגוב. חבורת "זהו זה!" ביצעו את השיר ב־2020.
על השיר

השיר נכתב לתוכניתה הראשונה של שלישיית גשר הירקון "אהבה ראשונה", שהועלתה ב־1964.
ההשראה לשיר הייתה שכנתו של אטינגר, שגרה בשכירות בבניין מולו ברחוב רש"י 12 בתל אביב. אטינגר לא הכיר את האישה ולא ניסה להכיר אותה, אך ראה אותה כותבת הרבה, ושם לב לכך שהאור בדירתה דולק ללא הפסקה במשך כל שעות היממה. שני הפרטים עוררו את סקרנותו. לימים נודע לו שהאישה הייתה ניצולת שואה בודדה, והעריך שאולי היה לכך קשר לאור הבלתי פוסק בדירתה.
הלחן המוכר למילים של אטינגר הוא של סשה ארגוב, אך קיים גם לחן אחר של יוני רכטר ואבנר קנר. השיר בביצוע "ארבע-עשרה אוקטבות" נכלל באלבום שנושא את שם ההרכב, שהתפרסם ב־1975.
כלות מלחמה

כלות מלחמה אנגליות שהגיעו לאוסטרליה, 1945
כלות מלחמה (באנגלית: War Brides) הוא הכינוי שניתן לנשים שנישאו לחיילים, לאחר שבני הזוג נפגשו בארץ בה הוצב החייל מחוץ לגבולות ארץ מוצאו במסגרת מלחמה. בדרך כלל היגרו כלות המלחמה לאחר הנישואין אל ארצות המוצא של בעליהן.
המונח מתייחס בעיקר לכלות ולנישואים שהתרחשו במהלך מלחמת העולם השנייה ולאחריה.
כלות מלחמת העולם השנייה

מקרב חיילי בעלות הברית המערביות שהיו מוצבים בארצות אירופה, אוסטרליה וארצות האוקיינוס השקט, נישאו למעלה מרבע מיליון חיילים לכלות מלחמה. תופעה נרחבת זו נבעה ככל הנראה מגורמים אלו:
משכה הארוך של המלחמה;
הצבת מיליוני חיילים במהלך המלחמה מחוץ לגבולות ארצם;
היות מרבית החיילים צעירים בגיל הנישואין, שהיו צפויים להינשא בארצות מוצאם בתוך שנים אחדות.
על פי נתוני האתר The American War Bride Experience הגיעו לארצות הברית כלות מלחמה בעקבות מלחמת העולם השנייה מ-60 ארצות שונות – מרביתן ארצות אירופה, אך גם ארצות באפריקה, בדרום מזרח אסיה, במרכז אמריקה ובאוקיינוס השקט.
משנת 1942 ועד 1952 היגרו מארצות אירופה השונות (כולל בריטניה) כ-250–300 אלף כלות מלחמה. חלק ניכר מהגירת כלות המלחמה התרחשה ב-1946 ונעשתה באמצעות הפלגות מיוחדות של ספינות (War Bride Ships) שאורגנו על מנת להביאן אל ארצותיהן החדשות. מבין הכלות היגרו אל קנדה כ-48 אלף נשים, ועמן כ-22 אלף ילדים.
כ-100 אלף מכלות המלחמה האירופיות היו נשים בריטיות. 15,500 היגרו מאוסטרליה (מרביתן לארצות הברית) ו-1,500 מניו זילנד.
עד 1949 היגרו לארצות הברית 20 אלף כלות מלחמה גרמניות. כ-650 כלות מלחמה יפניות, שהכירו את בעליהן במהלך הצבתם במסגרת משטר הכיבוש של יפן, היגרו לאוסטרליה ב-1952, כאשר בוטל האיסור על כניסתן למדינה.
חיילים במספר לא ידוע היגרו אל ארצות מוצאן של כלותיהם לאחר הנישואין.
בארצות הברית נחקק ב-1945 חוק כלות המלחמה (War Brides Act), במטרה לאפשר את הגירת כלות המלחמה אליה. חוק זה ביטל זמנית את האיסור על הגירת מהגרים ממוצא אסייתי ואת מכסות ההגירה של מהגרים מאירופה שנקבעו בחוק ההגירה של 1924. הוראותיו הורחבו בהמשך על ידי חוקים אחרים.
כלות ממלחמות אחרות

6,400 נשים קוריאניות נישאו לאנשי צבא אמריקניים במהלך מלחמת קוריאה ומיד לאחריה (בעקבותיה נחקק בארצות הברית חוק דומה לזה שנחקק ב-1945‏ (Immigration and Nationality Act, 1952), על מנת לאפשר את הגירת כלות המלחמה מקוריאה הדרומית).
בין 1965 ל-1975 הגיעו לארצות הברית כ-8,000 נשים וייטנאמיות ככלות מלחמה.
תופעת כלות המלחמה במלחמות שלאחר מלחמת וייטנאם הייתה מצומצמת יותר מסיבות שונות, ובהן הבדלי דת ותרבות בין החיילים שהוצבו בחו"ל לבין הנשים באותן ארצות, אורכם הקצר יותר של מרבית הסכסוכים ופקודות הצבא. נכון לשנת 2006 הוגשו כ-1,500 בקשות לאשרות הגירה עבור נשים מעיראק שנישאו לחיילים אמריקניים או התארסו עמם. חלק ממקרים אלו זכו לתשומת לב תקשורתית.
לקריאה נוספת

Carol Fallows, , New York: Bantam Books, 2002.
הערות שוליים

↑  http://uswarbrides.com/WW2warbrides/location.html
↑  הפלגות אלו נערכו במסגרת מבצע מרבד קסמים להשבת החיילים האמריקניים מאירופה לארצות הברית.
↑  http://www.pier21.ca/wp-content/uploads/files/First_75_Years/research_war_brides.pdf.
↑  אוסף מוזיאון ההגירה של קנדה, הממוקם בנמל העיר הליפקס, מכיל מוצגים רבים המתייחסים לתופעת כלות המלחמה בהקשרה הקנדי.
↑  http://www.atlantic-times.com/archive_detail.php?recordID=363.
↑  ראו לדוגמה: Two US soldiers defy order, marry Iraqi women באתר Indianexpress.com‏, 29.8.2003.
| --- | --- |
בקרת זהויות :  NLI: 987007530266405171  LCCN: sh93004417  NARA: 10642600  NDL: 01184295
כלורפרומאזין

| --- | --- |

 
 שם IUPAC
 3-(2-chloro-10H-phenothiazin-10-yl)-N,N-dimethyl-propan-1-amine
 נתונים כימיים
 כתיב כימי:  C17H19N2ClS 
 מסה מולרית:  318.096 יחידת מסה אטומית מאוחדת 
 נתונים פרמוקוקינטיים
 מטבוליזם:  בכבד
 זמן מחצית חיים:  30 שעות
 הפרשה:  בשתן
 בטיחות
 מעמד חוקי:  תרופת מרשם
 קטגוריית סיכון בהריון:  קטגוריית סיכון C (אוסטרליה), קטגוריית סיכון C 
 סיכון לתלות:  נמוך
 דרכי מתן:  אוראלי, ורידי, שרירי
 מזהים
 קוד ATC:  N05AA01 
 מספר CAS:  50-53-3
 PubChem:  2726
 ChemSpider:  2625
 
כלורפרומאזין (Chlorpromazine) היא תרופה אנטי-פסיכוטית טיפוסית ממשפחת הפנותיאזינים והתרופה האנטי-פסיכוטית הראשונה שהתגלתה. התרופה משווקת בישראל תחת השם טרוקטיל.